**Joaquim Rodrigues dos Santos Júnior**, coñecido como **Joaquim Santos Júnior** ou só como **Santos Júnior**, nado en Vila Frescainha (Barcelos) o 22 de maio de 1901 e finado en Águas Santas (Maia) o 12 de marzo de 1990, foi un profesor universitario e investigador portugués.

Traxectoria
-----------

### Formación e carreira profesional

Licenciouse en Ciencias Histórico-Naturais na Facultade de Ciencias da Universidade do Porto e en Medicina en 1932. Exerceu a medicina durante moi pouco tempo, téndose dedicado ao ensino e á investigación. Foi nomeado axudante da cátedra de Antropoloxía en 1932 e doutorouse en 1944, facendo o exame de Profesor Extraordinario en 1948. Entre 1936 e 1956 realizou varias misións de investigación en Mozambique, labor pioneira pola que segue a ser lembrado. 

Joaquim Rodrigues dos Santos Júnior e Judite Campos en Mozambique en 1938.
Nunha das diversas misións de estudo antropolóxico a África, entre os anos 1936 e 1948, cando quería cazar unha rara bolboreta, sufriu unha grave caída que lle provocou certa xordeira, polo que comezou a utilizar un audiófono, ademais dunha incapacidade permanente nunha perna, que o obrigaba a camiñar apoiado nun bastón.

Mantivo unha continuada relación con Galiza e unha extensa correspondencia con intelectuais galegos da súa época, como Florentino López Cuevillas, Xaquín Lorenzo, Antón Fraguas, Xosé Filgueira Valverde, Vicente Risco ou Fermín Bouza-Brey (a quen parafraseou e dedicou a súa obra *Paremiologia jurídica galaico-portuguesa*) tanto na Segunda República como despois durante o franquismo.

Foi membro do Seminario de Estudos Galegos e académico de honra da Real Academia Galega,

### Obra

Discípulo e continuador de Mendes Correia, foi director do Instituto de Antropoloxía da Universidade do Porto, que leva o nome daquel profesor. Ten publicados ducias de artigos académicos e varios traballos sobre Antropoloxía, Etnografía, Prehistoria e Zooloxía en particular. Algúns destes artigos tiveron lugar na cidade de Maia, destacando o descubrimento e as primeiras referencias, tanto en Portugal como no estranxeiro, á Pedra Partida de Ardegães, que contén, por unha banda, inscricións admitidas como prehistóricas. En Caldas Santas de Carvalhelhos, balneario que frecuentaba con relativa asiduidade, para descanso e tratamento e onde era amigo do seu director clínico, Augusto Gonçalves Moreno, a quen coñecera na Facultade de Medicina, descubriu un castro romano cuxas escavacións dirixiu persoalmente iniciándoas pola súa conta e só despois obtendo unha pequena subvención do Estado.[]

### Sociedades

Foi membro distinguido da Sociedade Portuguesa de Antropoloxía e Etnoloxía, da Sociedade de Xeografía de Lisboa, da Asociación Portuguesa de Arqueólogos, da Sociedade Martins Sarmento, do Seminario de Estudos Galegos, da Real Academia Galega, do Institut International d'Anthropologie e da Société Etnographique de Paris.

### Morte

Morreu en 1990, en Águas Santas, no concello de Maia, na casa na que sempre viviu cando estaba en Portugal. Foi un profesor esixente e unha personalidade notábel que sempre destacou pola súa sinxeleza e simpatía unidas a unha sólida cultura. O seu nome figura na lista de colaboradores da revista *Feira da Ladra*  (1929-1943)

Notas
-----

1. ↑  "Paremiologia; Santos Júnior" (PDF). *revistataeonline.weebly.com*. Consultado o 22 de maio de 2022.
2. ↑  "Santos Júnior e os Intelectuais Galegos". *www.academiagalega.org* (en portugués). Consultado o 2022-05-22.
3. ↑  "De honra". *Real Academia Galega*. Consultado o 2022-05-22.
4. ↑  "Feira da ladra : revista mensal ilustrada (1929-1942), Tomo IX" (PDF). pp. 204–206. Consultado o 24 de febreiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Joaquim Rodrigues dos Santos Júnior Modificar a ligazón no Wikidata*** |

### Bibliografía

* Alonso Estraviz, Isaac (2011). *Santos Júnior e os intelectuais galegos* (PDF). Ponte Caldelas: Fundaçom Meendinho. ISBN 978-84-615-1687-2.

### Ligazóns externas

* Joaquim Santos Júnior, Antigo Estudante da Facultade de Ciencias da Universidade do Porto
* Estudo antropológico e etnográfico da população de S. Pedro (Mogadouro)[*Ligazón morta*]
* "A importância da anilhagem para conhecer melhor as aves". 2007-01-05. Arquivado dende o orixinal o 2016-03-03. Consultado o 2010-10-05.
* "Santos Júnior e os galegos". *Portal Galego da Língua; José Paz*. 2009-06-18. Consultado o 2010-10-05.
* "Professor Doutor Joaquim Rodrigues dos Santos Júnior". 2007. Arquivado dende o orixinal o 2012-02-06. Consultado o 2010-10-05.

| * v
* c
* e
Membros de honra da Real Academia Galega |
| --- |
| 
* María del Adalid
* Niceto Alcalá-Zamora
* Dámaso Alonso
* Fernando Álvarez de Sotomayor
* Ángel Amor Ruibal
* Francisco Asorey
* Ramón Cabanillas‎
* Camilo José Cela
* Manuela Esteban Collantes y Sandoval
* Gustavo Cordeiro Ramos
* Manuel Curros Enríquez‎
* Leopoldo Eijo Garay
* Fermín Fernández Penzol
* Victoriano García Martí
* Álvaro Gil Varela
* Ángel Hermosilla
* Giulia Lanciani
* María Rosa Lojo
* Arcadio López-Casanova
* Basilio Losada
* Kathleen March
* José Martínez Ruiz
* Gala Martínez-Murguía de Castro
* Marina Mayoral
* Ramón Menéndez Pidal
* Eugenio Montero Ríos
* Emilia Pardo Bazán
* José Luis Pensado
* Ramón Pérez Costales
* Sofía Pérez de Eguía Casanova
* Joseph-Maria Piel
* Nélida Piñon
* Fernando Quiroga Palacios
* María de las Nieves Quiroga y Pardo Bazán
* José Rodríguez Carracido
* Luis Rodríguez de Viguri
* Julio Rodríguez Yordi
* José Rubinos Ramos
* John Rutherford
* Francisco Javier Sánchez Cantón
* Joaquim Rodrigues dos Santos Júnior
* Giuseppe Tavani
* Gonzalo Torrente Ballester
* Antón Tovar
* Carlos Zubillaga

 |
| Véxase tamén: Membros de número e Membros correspondentes |

|  |  |
| --- | --- |
| Control de autoridades | 
* Wd: Q10307405
* WorldCat
* VIAF: 68992328
* BNE: XX859867
* BNF: 12288283f
* CANTIC: a10327186
* DeutscheBio: 1056614005
* GND: 1056614005
* ISNI: 0000000066396491
* LCCN: n80009775
* NTA: 096484284
* PTBNP: 76047
* SUDOC: 076336069

 |